
TRAKŲ RAJONO SAVIVALDYBĖS MERAS

POTVARKIS
DĖL APIE 88 HA TERITORIJOS TRAKŲ R. SAV., LENTVARIO SEN., KIEMELIŠKIŲ, KARIOTIŠKIŲ IR KARPIŠKIŲ K., DETALIOJO PLANO RENGIMO PRADŽIOS IR PLANAVIMO TIKSLŲ NUSTATYMO


2026 m.                            d. Nr. P1E- 
Trakai


Vadovaudamasis Lietuvos Respublikos vietos savivaldos įstatymo 33 straipsnio 3 dalies 5 punktu, Lietuvos Respublikos teritorijų planavimo įstatymo 6 straipsnio 3 dalimi ir 24 straipsnio 5 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9 ir 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 ,,Dėl Kompleksinio teritorijų planavimo dokumentų rengimo taisyklių patvirtinimo“, 249 papunkčiu, Trakų rajono savivaldybės teritorijos bendrojo plano, keitimu, reg. Nr. T00086049, patvirtintu Trakų rajono savivaldybės tarybos 2021 m. kovo 25 d. sprendimu Nr. S1E-59 ,,Dėl Trakų rajono savivaldybės teritorijos bendrojo plano keitimo tvirtinimo“ ir atsižvelgdamas į iniciatoriaus prašymą (Nr. AP4E-1964):
1. N u s p r e n d ž i u pradėti rengti vietovės lygmens teritorijų planavimo dokumentą – Apie 88 ha teritorijos Trakų r. sav., Lentvario sen., Kiemeliškių, Kariotiškių ir Karpiškių k., detalųjį planą.
1. N u s t a t a u  planavimo tikslus: vadovaujantis galiojančiais teisės aktais ir Trakų rajono savivaldybės teritorijos bendrojo plano sprendiniais, suplanuoti žemės sklypų ribas ir plotą, nustatyti teritorijos naudojimo reglamentus, suplanuoti reikalingą inžinerinę ir socialinę infrastruktūrą, numatyti funkcinius bei kompozicinius ryšius su gretimomis teritorijomis, sudaryti sąlygas privačioms investicijoms, kuriančioms socialinę ir ekonominę gerovę.
1. P a v e d u Trakų rajono savivaldybės administracijos Architektūros ir žemės ūkio administravimo skyriui parengti teritorijų planavimo proceso inicijavimo sutartį dėl detaliojo plano rengimo.
Šis potvarkis per vieną mėnesį nuo jo gavimo dienos pasirinktinai gali būti skundžiamas Lietuvos administracinių ginčų komisijai (A. Goštauto g. 12-100, 01108 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui (Žygimantų g. 2, 01102 Vilnius) Lietuvos Respublikos administracinių bylų teisenos įstatymo nustatyta tvarka.

